
54   DR.30.11.2015 

 

 
 

Seterusnya mengenai kempen 90 hari menangani keganasan terhadap wanita 
yang bermula 1 Oktober dan akan berakhir 30 Disember ini.  Soalan saya pada pihak 
kementerian adalah apakah mekanisme ataupun pendekatan yang digunakan oleh pihak 
kementerian untuk memastikan program-program yang dilakukan seperti Program Kempen 
90 Hari menangani keganasan terhadap wanita ini sampai ke golongan sasar.  Ini kerana 
mungkin golongan sasar ini kebanyakannya merasa malu, merasa takut untuk turut sama di 
dalam program-program yang dianjurkan.  Soalan seterusnya, adakah program yang 
dilaksanakan ini mengambil kira penglibatan kaum lelaki. Kalau sekiranya ada berapa 
ramaikah lelaki yang terlibat dan hal ini mengenai pada pendapat saya adalah kita perlu 
untuk mendapatkan penglibatan kaum lelaki akan kesedaran dan pengetahuan ini bukan 
semestinya hanya terhadap golongan wanita sahaja. 

Seterusnya bagi Maksud Bekalan 48 Butiran 040000 - Kebajikan Masyarakat.  
Saya melihat anggaran peruntukan yang diterima oleh kementerian untuk tahun 2016 ini 
berkurangan kalau kita bandingkan dengan yang diterima pada tahun 2015. Jadinya saya 
cuma hendak tahu mengapakah berlaku pengurangan terhadap peruntukan yang diberikan 
terutamanya bagi Butiran 040900 iaitu warga emas. Adakah pihak kementerian ada 
membuat kajian mengenai populasi warga emas Malaysia yang semakin bertambah dan 
saya tengok kalau sekiranya jumlah dikurangkan ianya akan menyebabkan kes-kes baru itu 
sukar untuk diluluskan oleh pihak kementerian. 

■1540 

Seterusnya, kemungkinannya pihak Jabatan Kebajikan Masyarakat ini akan 
membuat satu polisi yang dinamakan exit policy.  Ini akan menimbulkan kemarahan kepada 
masyarakat, terutamanya yang telah menerima bantuan JKM yang ini. Jadinya, sudah 
semestinya sehubungan dengan itu saya ingin bertanya kepada pihak kementerian, adakah 
pihak kementerian ada membuat kajian dan penyelidikan mengenai unjuran jangka hayat 
manusia di Malaysia ini?  Sekiranya ada, apakah hasilnya kerana hal ini ataupun perkara ini 
sangat penting kerana ia boleh dijadikan sebagai penanda aras ataupun indicators ke atas 
setiap keputusan ataupun polisi yang akan diputuskan, terutamanya mengenai kebajikan 
masyarakat ini. 

Seterusnya, Butiran 040300 - Kaunseling dan Psikologi.  Saya hendak memuji 
langkah yang dibuat oleh kementerian dengan mewujudkan One Stop Crisis Centre 
(OSCC).  Jadinya, sehubungan dengan itu saya hendak bertanya, berapakah jumlah terkini 
yang ada yang ditubuhkan di hospital-hospital besar kerajaan di seluruh negara? Saya 
hendak tahu juga sama ada kementerian ada cadangan untuk menambah bilangan OSCC 
ini?  Ataupun adakah kementerian juga bercadang untuk mewujudkan satu klinik khas untuk 
OSCC ini memandangkan ketika ini OSCC ini hanya terdapat di unit kecemasan di hospital 
yang berada di bawah KKM sahaja.   

Seterusnya, Butiran 040800 - Kanak-kanak. Ada satu perkhidmatan ataupun iaitu 
dinamakan Baby Hatch. Ia bukannya bermakna ianya lampu hijau untuk membenarkan 
pasangan tidak sah untuk melakukan seks bebas. Akan tetapi ianya merupakan satu 
langkah yang menyelamatkan yang bayi yang dilahirkan daripada mati dan memastikan 
bayi tersebut yang tidak diingini oleh pasangan mendapat hak kehidupan seperti manusia 
lain. Jadi, sehubungan dengan itu saya ingin bertanya kepada pihak kementerian, 
berapakah jumlah bayi terbuang yang telah diselamatkan melalui program ini yang telah 
beroperasi sejak Mei tahun 2010?  Saya juga hendak bertanya mengenai perkembangan 
program perkhidmatan Baby Hatch ini dan apakah cadangan penambahbaikan terhadap 
program ini di masa akan datang? Adakah kementerian bercadang untuk memberikan 
perkhidmatan kaunseling dan kerohanian secara berterusan kepada pasangan yang 
menyerahkan bayi mereka secara bersemuka. 

Seterusnya, untuk maksud Bekalan 48, Butiran 050000 – NAM Institute For The 
Empowerment of Women (NIEW).  Saya sangat bersetuju dengan inisiatif yang diwujudkan 
oleh kementerian melalui enam institut Empowerment of Women Malaysia yang 
menetapkan dasar sekurang-kurangnya 30% wanita berada di peringkat pembuat dasar 
ataupun decision maker dalam bidang korporat.  Walau bagaimanapun saya ingin bertanya 
kepada pihak kementerian, apakah status terkini penglibatan kaum wanita di Malaysia ini?  



Seterusnya mengenai kempen 90 hari menangani keganasan terhadap wanita yang bermula 1 Oktober dan akan berakhir 30 Disember ini. Soalan saya pada pihak kementerian adalah apakah mekanisme ataupun pendekatan yang digunakan oleh pihak kementerian untuk memastikan program-program yang dilakukan seperti Program Kempen 90 Hari menangani keganasan terhadap wanita ini sampai ke golongan sasar. Ini kerana mungkin golongan sasar ini kebanyakannya merasa malu, merasa takut untuk turut sama di dalam program-program yang dianjurkan. Soalan seterusnya, adakah program yang dilaksanakan ini mengambil kira penglibatan kaum lelaki. Kalau sekiranya ada berapa ramaikah lelaki yang terlibat dan hal ini mengenai pada pendapat saya adalah kita perlu untuk mendapatkan penglibatan kaum lelaki akan kesedaran dan pengetahuan ini bukan semestinya hanya terhadap golongan wanita sahaja. Seterusnya bagi Maksud Bekalan 48 Butiran 040000- Kebajikan Masyarakat. Saya melihat anggaran peruntukan yang diterima oleh kementerian untuk tahun 2016 ini berkurangan kalau kita bandingkan dengan yang diterima pada tahun 2015. Jadinya saya cuma hendak tahu mengapakah berlaku pengurangan terhadap peruntukan yang diberikan terutamanya bagi Butiran 040900 iaitu warga emas. Adakah pihak kementerian ada membuat kajian mengenai populasi warga emas Malaysia yang semakin bertambah dan saya tengok kalau sekiranya jumlah dikurangkan ianya akan menyebabkan kes-kes baru itu sukar untuk diluluskan oleh pihak kementerian. #1540. Seterusnya, kemungkinannya pihak Jabatan Kebajikan Masyarakat ini akan membuat satu polisi yang dinamakan exit policy. Ini akan menimbulkan kemarahan kepada masyarakat, terutamanya yang telah menerima bantuan JKM yang ini. Jadinya, sudah semestinya sehubungan dengan itu saya ingin bertanya kepada pihak kementerian, adakah pihak kementerian ada membuat kajian dan penyelidikan mengenai unjuran jangka hayat manusia di Malaysia ini? Sekiranya ada, apakah hasilnya kerana hal ini ataupun perkara ini sangat penting kerana ia boleh dijadikan sebagai penanda aras ataupun indicators ke atas setiap keputusan ataupun polisi yang akan diputuskan, terutamanya mengenai kebajikan masyarakat ini. Seterusnya, Butiran 040300- Kaunseling dan Psikologi. Saya hendak memuji langkah yang dibuat oleh kementerian dengan mewujudkan One Stop Crisis Centre (OSCC). Jadinya, sehubungan dengan itu saya hendak bertanya, berapakah jumlah terkini yang ada yang ditubuhkan di hospital-hospital besar kerajaan di seluruh negara? Saya hendak tahu juga sama ada kementerian ada cadangan untuk menambah bilangan OSCC ini? Ataupun adakah kementerian juga bercadang untuk mewujudkan satu klinik khas untuk OSCC ini memandangkan ketika ini OSCC ini hanya terdapat di unit kecemasan di hospital yang berada di bawah KKM sahaja. Seterusnya, Butiran 040800- Kanak-kanak. Ada satu perkhidmatan ataupun iaitu dinamakan Baby Hatch. Ia bukannya bermakna ianya lampu hijau untuk membenarkan pasangan tidak sah untuk melakukan seks bebas. Akan tetapi ianya merupakan satu langkah yang menyelamatkan yang bayi yang dilahirkan daripada mati dan memastikan bayi tersebut yang tidak diingini oleh pasangan mendapat hak kehidupan seperti manusia lain. Jadi, sehubungan dengan itu saya ingin bertanya kepada pihak kementerian, berapakah jumlah bayi terbuang yang telah diselamatkan melalui program ini yang telah beroperasi sejak Mei tahun 2010? Saya juga hendak bertanya mengenai perkembangan program perkhidmatan Baby Hatch ini dan apakah cadangan penambahbaikan terhadap program ini di masa akan datang? Adakah kementerian bercadang untuk memberikan perkhidmatan kaunseling dan kerohanian secara berterusan kepada pasangan yang menyerahkan bayi mereka secara bersemuka. Seterusnya, untuk maksud Bekalan 48, Butiran 050000- NAM Institute For The Empowerment of Women (NIEW). Saya sangat bersetuju dengan inisiatif yang diwujudkan oleh kementerian melalui enam institut Empowerment of Women Malaysia yang menetapkan dasar sekurang-kurangnya 30% wanita berada di peringkat pembuat dasar ataupun decision maker dalam bidang korporat. Walau bagaimanapun saya ingin bertanya kepada pihak kementerian, apakah status terkini penglibatan kaum wanita di Malaysia ini?.